آلو ارجن

**اللو ارجن** () (تيلگو: అల్లు అర్జున్) ؛ پيدائش: 8 اپريل 1983ء، چنائي، تمل ناڊو، ڀارت)، ڏکڻ ڀارتي سينيما جو ھڪ فلم اداڪار آھي، جيڪو تيلگو ٻولي جي فلمن ۾ ڪم ڪندو آھي.ڪيترن ئي سالن کان تيلگو سنيما سان واڳيل ھڪ ڪلاڪار خاندان ۾ سندس پيدائش ٿي ھئي. ھي ڀارتي فلم پروڊيوسر اللو ارويند جو پُٽ، تيلگو ۽ ھندي فلم اداڪار چرن جيوي جو ڀائيٽيو ۽ رام چرن جو سئوٽ آھي. ھن 2 نندي اعزاز ۽ 5 فلم فئير اعزاز ماڻيا آھن.

اللو ارجن بطور ھيرو فلمي سفر جي پھل (شروعات) فلم *[[گنگوتري (فلم)|گنگوتري]]* (2003ء) سان ڪئي، وري 2004ء جي فلم *[[آريہ (فلم)|آريہ]]* ۾ ھڪ طرفي محبت ڪندڙ يونيورسٽي شاگرد جو ڪردار نڀايو. اُن فلم کانپوءِ نوجوانن ۾ اللو ارجن جي ھاڪ بيھجي وئي جيئن تہ شروعاتي فلمن ۾ ھِن کي گھڻي موٽَ (پزيرائي) نہ ملي ھُئي، پَر *آريہ* فلم جي سيڪوئل *[[آريہ 2]]* اللو ارجن کي شُھرت جي بلندين تي پھچائي ڇڏيو.

اللو ارجن جون سموريون فلمون مليالم ۽ ھندي ٻولي ۾ ڊَب ٿي چُڪِيُون آھن. اُتر ڀارت، بنگلہ ديش ۽ پاڪستان ۾ ھن جا ڪيترائي شوقين (فينز) آھن، جيڪي سندس فلمن جي ھندي ڊبنگ ورزن کي وڏي شوق سان ڏسندا آھن. انکانسواءِ انڊيا جي رياست ڪيرالا ۾ کيس *مللو ارجن* نالو سان سُڃاتو ويندو آھي.

آللو ارجن ڏکڻ ھندستان جو اڪيلو اداڪار آھي، جنھن جون فلمن *[[سرئنوڊو]]* ۽ *[[دوواڊا جگناٿم]]* جي ھندي ڊب ورژن يوٽيوب تي 15 ڪروڙ ويوز (ڏسندڙ) ماڻِيا آھن. ھن جون ڪيتريون ئي فلمون تمل زبان ۾ پڻ ڊب ۽ ٻيھر (ري ميڪ) بڻايون ويون آھن. 2018 تائين ھيءُ ڏکڻ ھند جو واحد اداڪار ھيو جنھنکي فيسبُڪ جي باضابطہ اڪائونٽ تي 1 ڪروڙ کان وڌيڪ پسند (لائڪس) مليا ھيا.

## ابتدائي زندگي
اللو ارجن، 8 اپريل، 1983ء تي چينائي، تمل ناڊو، ڀارت ۾ ڄائو ھيو. اللو ارجن جو پيءُ اللو ارويند ھڪ معروف صنعت ڪار ۽ پروڊيوسر ۽ سندس ماءُ *نرملا* ھڪ گھريلو عورت ھئي. اللو ارجن مشھور مزاحيہ اداڪار اللو رامالنگيہ جو پَوٽَو آھي.

سندس ٻين قابل ذڪر مائٽن (رشتيدار) ۾ سندس چاچو چرن جيوي ۽ پون ڪلياڻ ۽ سئوٽُ رام چرن شامل آھن. اللو ارجن جو ڀاءُ اللو سريش پ۾ ھڪ اداڪار آھي. 6 مارچ 2011 تي اللو ارجن حيدرآباد ۾ اداڪارہ سنيھا ريڊي سان پرڻو رچايو.

## فلمي سفر
ننڍپڻ ۾ ھن چائلڊ اسٽارڀطور فلمن ۾ ڪم شروع ڪيو.

### شروعاتي سفر: 2003 کان 2007
ننڍپڻ ۾ اللو پنھنجي پيءُ *[[اللو ارويند]]* پاران پروڊيوس ٿيل فلمن *[[وجيتا]]* ۽ *[[سواتي موتيم]]* ۾ بطور چائلڊ آرٽسٽ ڪم ڪيو. 2001ع ۾ الو ارجن فلم *[[ڊيڊي (فلم)|ڊيڊي]]* ۾ بطور ناچو (ڊانسر) ھڪ معمولي ڪردار ادا ڪيو. پوءِ، اللو ارجن جي بطور ھيرو پھرئيون ڀيرو 2003 جي فلم *[[گنگوتري (فلم)|گنگوتري]]* جاري (رليز) ٿي. جنھن جي ھدايت ڪار *[[ڪي راگھويندر رائو|ڪي راگھويندر راؤ]]* ھيو. ان فلم سينما تي سئو ڏينھن پُورا ڪيا ۽ ھڪ ڪامياب فلم ثابت ٿي ھئي. سندس ٻئي فلم *[[آريہ (فلم)|آريہ]]* ھُئي، جيڪا 2004ء ۾ جاري (رليز) ٿي ۽ باڪس آفس تي وڏي ڪاميابي حاصل ڪئي.  ان فلم جي ڪاميابيءَ کانپوءِ، نوجوانن منجھ اللو ارجن جو ھڪ نالو ٿي پيو.

2005ء ۾ سندس ٽئين فلم *[[بني (2005 فلم)|بني]]* جاري (رليز) ٿي، اُن فلم پڻ سُٺي ڪاميابي ماڻي، جيڪا سندس لاڳاتار ٽئين ھِٽ فلم رھي. پر سندس چوٿين فلم *[[ھيپي (2006 فلم)|ھيپي]]* ھئي، جيڪا 2006ء ۾ جاري (رليز) ٿي ۽ باڪس آفس تي وچئين (اوسط) درجو تي رھي. تنھن ھوندي بہ، امريڪا ۾ اُھا فلم گھڻو نفعو ماڻڻ ۾ سوڀاري (ڪامياب) رھي.

### ڪاميابي: 2007 - 2012
2007ء ۾، سندس پنجئين فلم *[[ديسمڊرو]]* جاري (رليز) ڪئي وئي، جنھن کي *[[پوري جگناٿ]]* ھدايتڪاري ڏني. ھيءَ فلم باڪس آفس تي گھڻي ھِٽ ثابت ٿي ۽ *[[تيلگو سينيما|ٽولی وڊ]]* ۾ سال 2007ء جي ھِٽ فلمن منجھان ھِڪَ ھُئي. اِن فلم جاري ٿيڻ جي پھرئين ھفتي ئي 12.58 ڪروڙ جي ڪَمائي ڪئي. انھيءَ سال اللو پنھنجي چاچو *[[چرن جيوي]]* جي فلم *[[شنڪر دادا زندہ باد]]* ۾ خصوصي ظھور ڪيو.

2008ء ۾، سندس ڇھين فلم *[[پروگو]]* کي جاري (رليز) ڪيو ويو، جنھنجو ھدايت ڪار *[[ڀاسڪر]]* ھيو. ھيءَ فلم گھڻي ھِٽ ثابت ٿي. 2014ء ۾ ھيءَ فلم *[[ٽائيگر شروف]]* ۽ *[[ڪريتي سينون]]* ساڻ ٻيھر *[[ھيروپنتي|ھيروپنٿي]]* جي عنوان ساڻ بڻائي وئي.

اللو ارجن جي سمورئين فلمن کي *[[مليالم ٻولي|مليالم]]* ۽ *[[ھندي ٻولي|ھندي]]* ۾ ڊَبِ ڪيو ويو آھي. ان جو ڪارڻ رياست *[[ڪيرالا|ڪيرلا]]* ۾ الو ارجن جي ناظرين لاءِ قابل رسائي بڻايو ويو، جتي انکي گھڻي مقبوليت حاصل ٿي.

2009ء جي لاءِ، ارجن جي ھڪ فلم *[[آريہ 2]]* جاريبٿي ھُئي، اھا فلم 2004ء جي ھِٽ فلم *[[آريہ (فلم)|آريہ]]* جو سيڪوئل ھئي. فلم جي ھدايتڪاري *[[سوڪومار]]* پاران ڪئي وئي ھئي، جيڪو *آريہ* فلم جو پڻ ھدايت ڪار ھيو. *آريہ 2* ۾ ارجن سان گڏ *[[ڪاجل اگروال]]* ۽ *[[نوديپ]]* پڻ ڪم ڪيو آھي. جيئن تہ سياسي بُحران ۾ ان فلم کي جاري (رليز) ڪيو ويو ھيو، ان ھوندي بہ فلم باڪس آفس تي 33 ڪروڙ روپيا جا ڏوڪڙ(رقم) حاصل ڪئي، ان فلم کي ھڪ اھم ڪاميابي قبول ڪيو ويو ۽ تيلگو فلم صنعت جي سمورن اھم اعزازن (ايوارڊز) جي تقريب ۾ بھترین فلم جي زمري ۾ نامزد ڪيو ويو ھيو.

انکانپوءِ ھن فلم *[[وروڊو]]* ۾ اداڪاري ڪئي، جنھن جو ھدايت ڪار *[[گنا شيکر]]* ھيو، ان فلم کي 2010ء ۾ جاري ڪيو ويو. اھا فلم جائزي ۽ ڪاروباري ڏينھن (ورڪنگ ڊيز) لحاظ کان اوسط درجہ تي رھي. انکانپوءِ، ھڪ سڀ-ستارن جي فلم *[[ويدم]]* ۾ *[[مانچو منوج]]*، *[[منوج باجپائي]]*، *[[دڪشا سيٺ]]*، *[[ليکا واشنگٽن]]* ۽ *[[انوشڪا شيٽي]]* سان گڏ اداڪاري ڪندي نظر آيو. جنھم جي ھدايت ڪاري *[[ڪرش (ھدايتڪار)|ڪرش]]* پاران ڪئي وئي، انھيءَ فلم ۾ ارجن پنھنجي فلمي سفر جو بھترين ايڪشن ڏنو ھيو، ان فلم کي گھڻي واکاڻِ حاصل ٿي.

ارجن جي اڳئين فلم *[[بدري ناٿ (فلم)|بدري ناٿ]]*ھئي بدري ناٿ ڪُجھ خاص نہ ڏيکاري سگھي ھـئي ۽ باڪس آفس تي فلاپ رھي. 2012ء ۾ ارجن ھڪ ڇُڙواڳ (آوارہ) ڇوڪري جو ڪردار، فلم *[[جولائي (فلم)|جولائي]]* ۾ نڀايو جنھن ۾ ھو 1500 ڪروڙ جي چوري جو گواہ بڻجي ٿو، اھا فلم *[[تري وڪرم سرينيواس]]* ھدايت ڪئي ۽ باڪس آفس تي چڱي ڪمائي ماڻڻ ۾ سوڀاري (ڪامياب) ٿي ھئي.

### 2013ء کان ھينئر تائين
[تصغیر|اللو ارجن [ويشالي (فلم)|ويشالي جي آڊيو لاؤنچ واري مھل]]
2013ء ۾ اللو ارجن جي فلم *[[اددراممالياٿو]]* جاري ڪئي وئي، ان فلم باڪس آفس تي ٻَڙِڌڪ (ڌوم) مچائي ڇڏي، انکانپوءِ ھن پنھنجي ھڪ مختصر فلم *[[آئي ايم ڊيٽ چينج]]* پروڊيوس ڪئي، ان جو ھدايت ڪار *[[سوڪومار]]* ھيو، اھا فلم *[[يوٽيوب|يو ٽيوب]]* تي جاري ڪئي وئي. 2014ء ۾ *[[سريندر ريڊي]]* جي ھدايت ڪيل فلم *[[ريس گروم]]* ۾ *[[شروتي ھاسن]]* سان گڏ نظر آيو، ان فلم باڪس آفس تي 130 ڪروڙ جي ڪمائي ڪئي.

انکانپوءِ *[[ومسي پيڊي پلي]]* جي ھدايت ڪيل، اداڪار رام چرن جي فلم *[[يواڊو]]* ۾ مھمان ڪردار ادا ڪيو. 2015ء ۾ *[[تري وڪرم سرينيواس]]* جي ھدايت ڪيل فلم *[[سن آف ستيا مورتي|سن آف ستيہ مورتي]]* ۾ اداڪاري ڪندي نظر آيو.ان فلم ۾ ھن وراج انند جو ڪردار نڀايو، جيڪو پنھنجي پيءْ جي وفات کانپوءِ ان جي عزت کي بچائڻ جي ڪوشش ڪري ٿو. اھا فلم باڪس آفس تي ھِٽ ٿي وئي ھئي. رواں سال فلم *[[رڌراما ديوي (فلم)|رڌراما ديوي]]* ۾ *[[انوشڪا شيٽي]]* ۽ *[[رانا دگوبتي]]* سان گڏ اداڪاري ڪندي نظر آيو.

2016ء ۾ *[[بوياپتي سرينو]]* جي ھدايت ڪيل فلم *[[سرئنوڊو]]* ۾ نظر آيو، ان فلم ۾ ارجن گنيش عرف گنا جو ڪردار نڀايو، جيڪو ظلم جي خلاف آواز اُٿاري ٿو، ان فلم جو ھندي ڊب ورژن پھريون اھڙو *[[ڏکڻ ڀارت|ڏکڻ ھند]]* جي ڪنھن فلم جو ھندي ڊب ورژن آھي جنھن يوٽيوب تي سڀ کان پھرئين 10 ڪروڙ ۽ پوءِ 15 ڪروڙ کان وڌيڪ ڏسڻيون (ويوز) ماڻيا.

2017ء ۾ *[[ھريش شنڪر]]* جي ھدايت ۾ ٺھندڙ فلم *[[دوواڊا جگناٿم]]* ۾ نظر آيو، ان فلم ۾ ارجن ھڪ اھڙي *[[برھمڻ|براھمڻ]]* جي ڪردار ۾ نظر آيو جيڪو ظلم ٿيڻ تي دوواڊا جگناٿم کام ڊي جي بڻجي وڃي ٿو، انفلم کي ماڻھن پسند نہ ڪيو پر فلم باڪس آفس تي 140 ڪروڙ ڪمايا، ان فلم جو ھندي ڊب ورژن. يوٽيوب تي 15 ڪروڙ کان وڌيڪ ڏسڻيون (ويوز) ماڻيا.

2018ء ۾ الو ارجن ھڪ ڪاوڙيئل (غصو وارو) فوجي سوريا (جيڪو پنھنجي ڪاوڙ سبب پنھنجو پيار، ۽ پنھنجي نوڪري وڃائي ويھي ٿو) جو ڪردار فلم *[[نا پيرو سوريا نا الو انڊيا]]* ۾ ادا ڪيو، ان فلم جو ھدايت ڪار، مشھور ليکڪ *[[وڪنٺم ومسي]]* ھيو، جيڪو ان فلم وسيلي پنھنجي ھدايتڪاري جي سفر جو آغاز ڪري رھيو ھيو. ان فلم کي باڪا آفس تي فلاپ قرار ڏنو ويو. ان فلم جو ھندي ڊب ورژن *سوريا دي سولجر* جي عنوان ھيٺ 7 سيپتمبر، 2018ء تي جاري (رليز) ڪيو ويو، ھندي ورژن کي*[[اتر ڀارت|اُتر ڀارت]]*، *[[نيپال]]* *[[بنگلاديش|بنگلہ ديش]]* ۽ *[[پاڪستان]]* جي شوقينن ڏاڍو ساراھيو، اھو ھندي ورژن 13 آڪٽوبر، 2018ء تي *[[زي سينيما|زي سنيما]]* تي نشر (ٽيلي ڪاسٽ) ڪيو ويو

2019ء ۾ اللو ارجون ھدايت ڪار *[[سريندر ريڊي]]* جي ھدايت ڪيل، اداڪار *[[چرن جيوي]]* جي فلم *[[سئي را ناراسمھا ريڊي]]* ۾ خصوصی ظھور ڪيو، ان فلم جو پروڊيوسر *[[رام چرن (اداڪار)|رام چرن]]* آھي.

## فلموگرافي
### فلمون

## حوالا

زمرو:1982ع جون پيدائشون
زمرو:اداڪار
زمرو:جيئرا ماڻهو
زمرو:ڀارتي مرد فلمي اداڪار
زمرو:جيوت ماڻهو